અમરેલી જીલ્લામાં કોળી સમાજના મતો નિર્ણાયક સાબિત થઈ શકે છે કારણ આ લોકસભા બેઠક પર બીજા નંબરનાં મતો કોળી સમાજના છે દરિયાકાંઠાના વિસ્તારો તથા દરેક અમરેલી લોકસભા બેઠક હેઠળ આવતી તમામ વિધાનસભા બેઠકો પર કોળી સમાજનું વર્ચસ્વ રહેલું છે અમરેલી જિલ્લામાં કોળી સમાજ બંને રાષ્ટ્રીય પક્ષોથી નારાજ હોય તેવું જોવા મળી રહ્યું છે છેલ્લે ૨૦૧૭ની વિધાનસભા ચૂંટણીમાં કોંગ્રેસ પાર્ટીએ એકપણ કોળી ઉમેદવારને ટિકિટ આપી ના હતી તેની સામે ભાજપ દ્વારા ફક્ત રાજુલા વિધાનસભા સીટ પર જ કોળી ઉમેદવારને ટિકિટ ફાળવી હતી બીજી બાજુ પ્રદેશ કક્ષાએ પણ બંને પાર્ટીએ છેલ્લા વર્ષમાં કોળી સમાજના આગેવાનોને સ્થાન આપ્યું નથી તેનાં કારણે કોળી સમાજના આગેવાનો બંને પાર્ટીથી નારાજ થઈ અપક્ષ ઉમેદવારી નોંધાવવાની જરૂર પડી છે આમ કોળી સમાજ ભાજપ અને કોંગ્રેસ એમ બન્ને પાર્ટીઓથી નારાજ હોય તેવુ લાગી રહ્યુ છે રાજુલા-જાફરાબાદ અને મહુવાના દરિયાકાંઠાના  ગામડાઓમાં ખુબજ પછાત અશિક્ષિત ખેડૂતો, માછીમારો, અગરિયાઓ ભારે હાલાકી ભોગવી રહ્યા હોય તેવુ જણાય રહ્યુ છે.